पाएं अपने शहर की ताज़ा ख़बरें और फ्री ई-पेपरडाउनलोड करें
मुख्यमंत्री कैप्टन अमरिंदर सिंह ने राज्य के कांग्रेसी संसद सदस्यों को कहा कि वह ऑक्सीजन, टैंकरों, वैक्सीन और जरूरी दवाओं की अपेक्षित सप्लाई के लिए केंद्र पर दबाव बनाएं, जिससे कोरोना महामारी की आई दूसरी खतरनाक लहर का प्रभावशाली ढंग के साथ मुकाबला करने के लिए राज्य सरकार की मदद हो सके। कैप्टन ने कहा कि प्रधानमंत्री तथा गृह मंत्री को पत्र लिखने के बावजूद राज्य ऑक्सीजन की कमी से जूझ रहा है।
राज्य को अपनी मौजूदा ज़रूरतें पूरी करने के लिए 195 मीट्रिक टन का कोटा अपर्याप्त है और टैंकरों की कमी के कारण इस कोटे वाली ऑक्सीजन की भी पूरी तरह लिफ्टिंग नहीं की जा सकी। उन्होंने कहा कि राज्य का इस समय पास के स्रोतों (देहरादून, पानीपत, रुड़की) की तरफ 120 मीट्रिक टन का बैकलॉग पड़ा है। मौजूदा स्थिति बहुत गंभीर है और पंजाब इस समय 12 घंटों के ऑक्सीजन सप्लाई चक्र का प्रबंध कर रहा है।
मुख्यमंत्री ने कहा कि पंजाब के प्रति केंद्र की उदासीनता इस तथ्य से भी झलकती है कि अन्य राज्यों को टोसीलीजुमब की और ज्यादा शीशियां दीं गई थीं जिनका आयात और वितरण भारत सरकार द्वारा नियंत्रित किया गया था। उन्होंने आगे कहा कि राज्य ने 650 शीशियों की मांग की थी परन्तु शुरुआती पड़ाव में सिर्फ़ 200 ही दीं गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn